[pic] | KOMISIJA EVROPSKIH SKUPNOSTI |

Bruselj, 18.1.2008

COM(2008) 15 konč.

PREDHODNI PREDLOG SPREMEMBE PRORAČUNA št. 1 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 1 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES, Euratom) št. 1995/2006[2], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 1 k proračunu za leto 2008.

KAZALO

1. Uvod 4

2. Uporaba Solidarnostnega sklada EU 4

2.1. Združeno kraljestvo: Poplave junija in julija 2007 4

2.2. Financiranje 5

3. Izvajalski agenciji na področju raziskav 6

3.1. Izvajalska agencija Evropskega raziskovalnega sveta 7

3.2. Izvajalska agencija za raziskave 8

4. Sprememba kadrovskega načrta agencije FRONTEX 9

5. Program Galileo – Upravno poslovodenje 9

6. Izredni odhodki v času kriznih razmer 10

ZBIRNA RAZPREDELNICA PO RAZDELKIH FINANČNEGA OKVIRA 11

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno po sistemu SEI-BUD. Temu dokumentu je za ponazoritev priložena angleška različica splošnega izkaza prihodkov ter izkaza prihodkov in odhodkov po oddelkih v proračunskem formatu.

1. UVOD

Predhodni predlog spremembe proračuna (PPSP) št. 1 za leto 2008 vključuje naslednje elemente:

- uporabo Solidarnostnega sklada EU v višini 162,4 milijona EUR v odobritvah za prevzem obveznosti in odobritvah plačil, ki se nanaša na hudo neurje v Združenem kraljestvu v juniju in juliju leta 2007;

- ustanovitev potrebne proračunske strukture za Izvajalsko agencijo za raziskave in Izvajalsko agencijo Evropskega raziskovalnega sveta;

- spremembo kadrovskega načrta Evropske agencije za upravljanje in operativno sodelovanje na zunanjih mejah držav članic Evropske unije (FRONTEX);

- oblikovanje proračunske postavke 06 01 04 12 Program Galileo – Odhodki za upravno poslovodenje, kakor je navedeno v spremenjenem predlogu Komisije COM(2007) 535;

- oblikovanje proračunskega člena 27 01 11 Izredni odhodki v času kriznih razmer, da se omogoči financiranje izrednih odhodkov, povezanih z razglašenimi kriznimi razmerami. Vrstica bo imela zaznamek „p.m.“.

Samo uporaba Solidarnostnega sklada EU bo imela neto učinek na proračun.

2. UPORABA SOLIDARNOSTNEGA SKLADA EU

Po nekaj zaporednih ponovitvah neobičajno močnega deževja junija in julija 2007 je bilo več delov Združenega kraljestva prizadetih zaradi hudih poplav, ki so povzročile resno škodo. Združeno kraljestvo je v roku desetih tednov, določenem v členu 4 Uredbe Sveta (ES) št. 2012/2002[3], v zvezi s poplavami zaprosilo za finančno pomoč iz Solidarnostnega sklada EU.

Službe Komisije so temeljito proučile vlogo v skladu z Uredbo Sveta (ES) št. 2012/2002 in zlasti členi 2, 3 in 4 Uredbe. Sporočilo Komisiji o vlogi za uporabo Solidarnostnega sklada Evropske unije, ki ga je predložilo Združeno kraljestvo (poplave 2007), je bilo sprejeto 10. decembra 2007 (C/2007/6038).

Povzetek najpomembnejših elementov ocene:

2.1. Združeno kraljestvo: Poplave junija in julija 2007

Vloga je bila Komisiji predložena 20. avgusta 2007 v roku 10 tednov od nastanka prve škode, ki je bila zabeležena 12. junija 2007. Na zahtevo služb Komisije so organi Združenega kraljestva predložili dodatne podatke, ki jih je Komisija prejela 26. oktobra 2007.

Čeprav so poplave nastale v različnih delih Združenega kraljestva (Anglija, Severna Irska in Wales) v obdobju več tednov, se lahko ti dogodki obravnavajo kot ena nesreča v smislu Uredbe o Solidarnostnem skladu, ker so jih povzročile enake neugodne meteorološke razmere v Združenem kraljestvu poleti leta 2007, pri čemer so se zaradi več zaporednih ponovitev izjemno močnega deževja tla razmočila in povzročila hujše poplave.

Gre za naravno nesrečo. Po ocenah organov Združenega kraljestva znaša skupna neposredna škoda 4 612 milijonov EUR, kar je tretji najvišji znesek škode, ki ga je povzročila ena nesreča od ustanovitve Solidarnostnega sklada leta 2002. Ker ta znesek presega prag 3 267 milijonov EUR, ki velja za Združeno kraljestvo za sprostitev sredstev iz Solidarnostnega sklada (tj. 3 milijarde EUR v cenah iz leta 2002), se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002. Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

Organi Združenega kraljestva so poročali o zelo hudi škodi na stanovanjskih objektih (več kot 2 milijardi EUR), v podjetjih (več kot 1 milijarda EUR) in v kmetijstvu (več kot 700 milijonov EUR). Poleg tega je bila zelo poškodovana infrastruktura, zlasti na področju vode in odpadnih voda, prometa ter izobraževanja. Zanesljivost ocen škode, ki so jih predložili organi Združenega kraljestva, je bila potrjena na podlagi vzorčne raziskave, ki jo je izvedlo Skupno raziskovalno središče in je pri tem uporabilo tudi satelitske posnetke.

Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, znašajo po ocenah organov Združenega kraljestva 356,7 milijona EUR in so razčlenjeni glede na vrsto ukrepov. Na podlagi informacij britanskih organov je očitno, da dejanski stroški upravičenih ukrepov daleč presegajo znesek možne dodelitve iz Solidarnostnega sklada. Vrste ukrepov, ki bodo dejansko financirani iz sklada, bodo natančno opredeljene v sporazumu o izvajanju.

Organi Združenega kraljestva so izjavili, da nameravajo v regijah, upravičenih do pomoči, uporabiti tudi sredstva iz programov strukturnih skladov za obdobje 2000–2006 za namene v zvezi s poplavami.

Organi Združenega kraljestva so potrdili, da upravičenih ukrepov, ki so navedeni zgoraj, zavarovanje ne krije.

Iz zgoraj navedenih razlogov se predlaga, da se vloga, ki jo je predložilo Združeno kraljestvo v zvezi s poplavami junija in julija 2007, sprejme na podlagi merila o „večji nesreči“ in da se da predlog za uporabo Solidarnostnega sklada.

2.2. Financiranje

Skupni letni proračun, ki je na voljo za Solidarnostni sklad, znaša 1 milijardo EUR. V letu 2008 za prejšnje vloge niso bila namenjena še nobena sredstva, zato ostaja na voljo 1 milijarda EUR.

Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi moral biti skladno z dosedanjo prakso delež škode, ki presega prag (0,6 % BND ali 3 milijarde EUR v cenah iz leta 2002, pri čemer se upošteva nižji znesek), povezan z višjo intenzivnostjo pomoči kot delež škode do praga. Stopnja, ki je bila v preteklosti uporabljena za določitev dodelitev sredstev za večje nesreče, znaša 2,5 % skupne neposredne škode pod pragom in 6 % nad pragom. Predlaga se, da se tudi tokrat uporabijo enaki odstotki.

Dodelitev sredstev, ki jo predlaga Komisija v okviru Sklada, temelji na podatkih, ki jih je dala na voljo prosilka, in je razčlenjena na naslednji način:

(v EUR) |

Neposredna škoda | Prag | Znesek, ki temelji na 2,5 % | Znesek, ki temelji na 6 % | Skupni znesek predlagane pomoči |

Poplave junija in julija 2007 v Združenem kraljestvu | 4 612 000 000 | 3 266 629 000 | 81 665 725 | 80 722 260 | 162 387 985 |

Skupaj | 162 387 985 |

Po dodelitvi tega zneska nadomestila bo ostalo na voljo vsaj še 25 % Solidarnostnega sklada Evropske unije za dodelitev sredstev v zadnjem četrtletju leta, kakor to zahteva člen 4(2) Uredbe (ES) št. 2012/2002.

3. IZVAJALSKI AGENCIJI NA PODROčJU RAZISKAV

Evropski parlament in Svet sta v skladu s členom 166 Pogodbe ES s Sklepom št. 1982/2006/ES z dne 18. decembra 2006 sprejela Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007–2013) (v nadaljnjem besedilu „Okvirni program“). Svet je nato 19. decembra 2006 sprejel posebne programe „Zmogljivosti“, „Sodelovanje“, „Zamisli“ in „Ljudje“ za raziskave, tehnološki razvoj in predstavitvene dejavnosti (v nadaljnjem besedilu „posebni programi“).

Okvirni program predvideva ustanovitev Evropskega raziskovalnega sveta, prek katerega se bo izvajal posebni program „Ideje“. Komisija je s Sklepom 2007/134/ES z dne 2. februarja 2007 ustanovila Evropski raziskovalni svet in v njegovem okviru znanstveni svet ter napovedala vzpostavitev posebne izvedbene strukture v obliki izvajalske agencije. Potem ko se je Komisija posvetovala z Regulativnim odborom za izvajalske agencije in obvestila proračunski organ, je sprejela Sklep Komisije C/2007/6268 z dne 14. decembra 2007 o ustanovitvi Izvajalske agencije Evropskega raziskovalnega sveta za upravljanje posebnega programa Skupnosti „Zamisli“ na področju pionirskih raziskav pri uporabi Uredbe Sveta (ES) št. 58/2003.

Komisija je v svojih predlogih okvirnih programov navedla tudi, da namerava „dejavnosti, ki vsebujejo veliko število manjših dejavnosti, prenesti na zunanje strukture v pristojnosti Komisije. Izvajalska agencija bo upravljala zlasti aktivnosti Marie Curie, podporo MSP ter upravne naloge, ki so povezane z drugimi raziskovalnimi projekti, vključno s sodelovalnimi projekti na področju raziskav.“

Deveta seja Regulativnega odbora za izvajalske agencije je potekala 14. novembra. Odbor je dal pozitivno mnenje o predlogih sklepov Komisije o ustanovitvi „Izvajalske agencije za raziskave“ za upravljanje nekaterih delov posebnih programov Skupnosti „Ljudje“, „Zmogljivosti“ in „Sodelovanje“ na področju raziskav ter o ustanovitvi „Izvajalske agencije Evropskega raziskovalnega sveta“ za upravljanje posebnega programa Skupnosti „Zamisli“ na področju pionirskih raziskav pri uporabi Uredbe Sveta (ES) št. 58/2003.

Odbor za proračun Evropskega parlamenta je bil obveščen o sklepih s seje in je na svojem zasedanju 27. novembra 2007 dal pozitivno mnenje.

Komisija je sprejela Sklep C/2007/6262 z dne 14. decembra 2007 o ustanovitvi „Izvajalske agencije za raziskave“ za upravljanje nekaterih delov posebnih programov Skupnosti „Ljudje“, „Zmogljivosti“ in „Sodelovanje“ na področju raziskav z uporabo Uredbe Sveta (ES) št. 58/2003.

Trenutni predlog se nanaša na oblikovanje ustreznih proračunskih vrstic za subvencije tema agencijama:

08 01 04 30 Izvajalska agencija Evropskega raziskovalnega sveta

08 01 04 31 Izvajalska agencija za raziskave

V okviru oblikovanja teh dveh novih proračunskih vrstic se ne zahtevajo nobene dodatne odobritve. Odobritve se bodo odštele od proračunskih vrstic odhodkov za podporo ustreznih področij:

02 01 05 Odhodki za podporo raziskovalnim dejavnostim na področju „Podjetništvo“

06 01 05 Odhodki za podporo raziskovalnim dejavnostim na področju „Energetika in promet“

08 01 05 Odhodki za podporo dejavnostim na področju „Raziskave“

09 01 05 Odhodki za podporo dejavnostim na področju „Informacijska družba in mediji“

Sredstva, ki se bodo privarčevala zaradi ustanovitve agencij, bodo namenjena povečanju operativnih odobritev za ustrezna področja programov. Zato se bodo v letu 2008 operativne odobritve povečale na naslednjih področjih:

02 04 01 01 Raziskave na področju vesolja

02 04 01 02 Raziskave na področju varnosti

08 10 01 Zamisli

3.1. Izvajalska agencija Evropskega raziskovalnega sveta

Predlagano je, da se v letu 2008 vrstici 08 01 04 30 dodeli 19 994 000 EUR v odobritvah za prevzem obveznosti in odobritvah plačil. Ta znesek bo odštet od proračunske vrstice 08 01 05. To natančneje pomeni naslednje:

Proračunska vrstica | Opis | Znesek (v EUR) | Opombe |

08 01 05 01 | Odhodki za osebje v raziskovalni dejavnosti | 1 591 000 | 20 napotenih uradnikov iz Komisije |

08 01 05 03 | Drugi odhodki za upravljanje v raziskovalni dejavnosti | 18 403 000 | Drugi odhodki za osebje, infrastrukturo in upravljanje ter upravni odhodki Izvajalske agencije Evropskega raziskovalnega sveta za naloge v zvezi s posebnim programom „Zamisli“ |

Skupaj | 19 994 000 |

Izračun temelji na stroških osebja za leto 2007, indeksiranih za 2 % na leto. Stroški na enoto za leto 2007 znašajo: začasni uslužbenci: 0,117 milijona EUR; pogodbeni uslužbenci: 0,063 milijona EUR; napoteni nacionalni strokovnjaki: 0,068 milijona EUR. Stroški za leto 2008 temeljijo na povprečnem obdobju prisotnosti osebja Izvajalske agencije Evropskega raziskovalnega sveta na delovnem mestu, ki znaša osem mesecev.

Pričakuje se, da se bo zaradi prenosa nalog na Izvajalsko agencijo Evropskega raziskovalnega sveta v obdobju 2008–2013 prihranilo 84 085 000 EUR. Za leto 2008 se predlaga, da se za 3 619 000 EUR povečajo operativne odobritve v proračunski vrstici 08 10 01 – Zamisli, v proračunski vrstici 08 01 05 – Odhodki za podporo dejavnostim na področju „Raziskave“ pa za 3 619 000 EUR zmanjšajo.

Proračunska vrstica | Opis | Znesek (v EUR) |

08 10 01 | Zamisli | 3 619 000 |

08 01 05 | Odhodki za podporo dejavnostim na področju „Raziskave“ | –3 619 000 |

3.2. Izvajalska agencija za raziskave

Predlagano je, da se v letu 2008 vrstici 08 01 04 31 dodeli 14 601 000 EUR v odobritvah za prevzem obveznosti in odobritvah plačil. Ta znesek bo odštet od proračunskih vrstic 02 01 05, 06 01 05, 08 01 05 in 09 01 05. To natančneje pomeni naslednje:

Proračunska vrstica | Opis | Znesek (v EUR) | Opombe |

02 01 05 01 | Odhodki za osebje v raziskovalni dejavnosti | 60 000 | 1 napoteni uradnik iz Komisije |

02 01 05 03 | Drugi odhodki za upravljanje v raziskovalni dejavnosti | 1 809 000 | Drugi odhodki za osebje, infrastrukturo in upravljanje ter upravni odhodki Izvajalske agencije za raziskave za naloge v zvezi s področjem „Podjetništvo“ v okviru posebnega programa „Sodelovanje“ |

06 01 05 03 | Drugi odhodki za upravljanje v raziskovalni dejavnosti | 256 000 | Drugi odhodki za osebje, infrastrukturo in upravljanje ter upravni odhodki Izvajalske agencije za raziskave za naloge v zvezi s področjem „Energetika in promet“ v okviru posebnega programa „Sodelovanje“ |

08 01 05 01 | Odhodki za osebje v raziskovalni dejavnosti | 715 000 | 12 napotenih uradnikov iz Komisije |

08 01 05 02 | Zunanji sodelavci v raziskovalni dejavnosti | 64 000 | Odobritve za 2 pogodbi za pogodbena uslužbenca, ki so jima pogodbe ukinili zaradi prenosa nalog na Izvajalsko agencijo za raziskave |

08 01 05 03 | Drugi odhodki za upravljanje v raziskovalni dejavnosti | 10 771 000 | Drugi odhodki za osebje, infrastrukturo in upravljanje ter upravni odhodki Izvajalske agencije za raziskave za naloge v zvezi s področjem „Raziskave“ v okviru posebnih programov „Zmogljivosti“, „Sodelovanje“ in „Ljudje“ |

09 01 05 03 | Drugi odhodki za upravljanje v raziskovalni dejavnosti | 926 000 | Drugi odhodki za osebje, infrastrukturo in upravljanje ter upravni odhodki Izvajalske agencije za raziskave za naloge v zvezi s področjem „Informacijska družba in mediji“ v okviru posebnih programov „Sodelovanje“ in „Zmogljivosti“ |

Skupaj | 14 601 000 |

Izračun temelji na stroških osebja za leto 2007, indeksiranih za 2 % na leto. Stroški na enoto za leto 2007 znašajo: začasni uslužbenci: 0,117 milijona EUR; pogodbeni uslužbenci: 0,063 milijona EUR; napoteni nacionalni strokovnjaki: 0,068 milijona EUR. Stroški za leto 2008 temeljijo na povprečnem obdobju prisotnosti osebja Izvajalske agencije za raziskave na delovnem mestu, ki znaša šest mesecev.

Pričakuje se, da se bo zaradi prenosa nalog na Izvajalsko agencijo za raziskave v obdobju 2008–2013 prihranilo 76 571 000 EUR. Za leto 2008 se predlaga, da se za 3 672 000 EUR povečajo operativne odobritve v vrstici 02 04 01 01 – Raziskave na področju vesolja in za 3 327 000 EUR v vrstici 02 04 01 02 – Raziskave na področju varnosti, v vrstici 02 01 05 – Odhodki za podporo raziskovalnim dejavnostim na področju „Podjetništvo“ pa za 6 999 000 EUR zmanjšajo.

Proračunska vrstica | Opis | Znesek (v EUR) |

02 04 01 01 | Raziskave na področju vesolja | 3 672 000 |

02 04 01 02 | Raziskave na področju varnosti | 3 327 000 |

02 01 05 01 | Odhodki za osebje v raziskovalni dejavnosti | –3 340 000 |

02 01 05 02 | Zunanji sodelavci v raziskovalni dejavnosti | –1 700 000 |

02 01 05 03 | Drugi odhodki za upravljanje v raziskovalni dejavnosti | –1 959 000 |

4. SPREMEMBA KADROVSKEGA NAčRTA AGENCIJE FRONTEX

Proračunski organ je za leto 2008 Evropski agenciji za upravljanje in operativno sodelovanje na zunanjih mejah držav članic Evropske unije (FRONTEX) dodelil dodaten znesek v višini 30 milijonov EUR (2,8 milijona EUR za upravne odhodke in 27,2 milijona EUR za operativne odhodke). V primerjavi s predhodnim predlogom proračuna za leto 2008 pomeni to povečanje za 79 %.

Zato je agencija FRONTEX pripravila revidiran delovni program za leto 2008, ki je bil 12. novembra 2007 poslan upravnemu odboru. Za agencijo bodo dodatne odobritve pomenile precejšnje povečanje delovne obremenitve. Ocenjuje se, da trenutno število zaposlenih glede na povečanje in podaljšanje operativnih dejavnosti ne zadostuje. Zato je treba kadrovski načrt za leto 2008 dopolniti, da bo lahko agencija FRONTEX ustrezno izvajala svoj revidirani delovni program.

Zato se na podlagi sklepov upravnega odbora agencije FRONTEX z dne 20. septembra (–1 AD9; +1 AD8) in 7. novembra 2007 (+25 delovnih mest) predlaga povečanje števila delovnih mest v kadrovskem načrtu za leto 2008 z 69 na 94. Dodatno osebje bo v glavnem zaposleno za izvajanje operativnih nalog (17 delovnih mest). Za predlagane spremembe niso potrebni nobeni dodatni odhodki, ker so bile ustrezne dodatne upravne odobritve že odobrene v proračunu za leto 2008.

5. PROGRAM GALILEO – UPRAVNO POSLOVODENJE

Na podlagi spremenjenega predloga Uredbe Evropskega parlamenta in Sveta o nadaljevanju izvajanja evropskih satelitskih radionavigacijskih programov (EGNOS in Galileo (COM(2007) 535 konč.) naj bi bila oblikovana nova proračunska vrstica za odhodke za upravno poslovodenje. Vendar ta vrstica ni bila vključena v predhodni predlog proračuna za leto 2008 in ni bila oblikovana v proračunskem postopku.

Zato se predlaga oblikovanje proračunske vrstice 06 01 04 12: Program Galileo – Odhodki za upravno poslovodenje. V to vrstico bo vknjiženih 2 milijona EUR v odobritvah za prevzem obveznosti in odobritvah plačil, ki se bodo črpala iz operativne vrstice 06 02 10 Program Galileo.

Evropska komisija bo v imenu EU kot lastnika sistema odgovorna zlasti, da zagotovi izpolnjevanje političnih in mednarodnih obveznosti EU ter da določi in sprejme splošne specifikacije in zahteve sistema. Komisija bi morala v izvedbeni fazi na vseh ravneh programa izvajati celosten pristop za obvladovanje tveganj programa in strukturne ukrepe, da bi opredelila, nadzorovala, ublažila in spremljala tveganja.

Zato mora Komisija vzpostaviti ustrezne instrumente in zagotoviti razpoložljivost potrebnih virov, zlasti to pomeni pomoč, potrebnih za izpolnitev te naloge. Komisiji bodo v ta namen svetovali izvedenci, izkušeni strokovnjaki s področij, kot so projektno vodenje, vesoljski inženiring, finance ter trženje tehnologij, ki bodo neodvisni ocenjevalci programa.

6. IZREDNI ODHODKI V čASU KRIZNIH RAZMER

Komisija je pripravila načrt neprekinjenega delovanja, zasnovan za zagotovitev nemotenega delovanja služb v primeru večjih težav. Vzpostavila je postopke za olajšanje in pospešitev nujnih odhodkov (ter nadaljevanje zbiranja sredstev), pri čemer je upoštevala pravila iz finančne uredbe in izvedbenih določb, ki se uporabljajo za splošni proračun Evropskih skupnosti.

Vendar pa bi se lahko zgodilo, da bi zaradi odhodkov, povezanih z razglašenimi kriznimi razmerami, Komisija nujno morala financirati izredne odhodke, ki ne bi bili predvideni v njenem siceršnjem upravnem proračunu.

Zato se predlaga, da se oblikuje ena sama posebna vrstica 27 01 11 – Izredni odhodki v času kriznih razmer v oddelku III proračuna, da bi se pokrile vse vrste upravnih odhodkov, ki niso odobreni drugje v proračunu.

Ker upravni proračun Komisije že krije skoraj vse vrste odhodkov, ki bi lahko bili potrebni v času kriznih razmer, bi se nova vrstica omejila na odhodke, (i) ki nastanejo med kriznimi razmerami; (ii) ki jih ni mogoče pripisati drugim obstoječim upravnim vrsticam in (iii) v zvezi s katerimi je treba podrobno obvestiti proračunski organ takoj po koncu kriznih razmer.

Glede na to, da se pričakuje, da bodo imeli ti odhodki le majhen učinek na splošni upravni proračun Komisije, in glede na njihovo hipotetično naravo Komisija meni, da je dovolj v predlagano vrstico vstaviti zaznamek „p.m.“.

Zneski, ki se bodo izkazali kot potrebni, bodo v to vrstico preneseni iz proračunske postavke iz naslova „Proračun“, in sicer vrstice 27 01 02 19 – „Drugi odhodki za upravljanje – Nedecentralizirana uprava“. Če bo v tej postavki premalo odobritev glede na potrebne zneske, bo Komisija proračunskemu organu predložila potrebne predloge o prerazporeditvi.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | Proračun 2008 | PPSP 1/2008 | Proračun 2008 + SP 1/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Kohezija za rast in zaposlovanje |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Skupaj | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Razlika do zgornje meje[4] | | |–188 941 445 | | | |–188 941 445 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Skupaj | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Razlika do zgornje meje | | |3 758 876 504 | | | |3 758 876 504 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |728 034 000 |533 196 000 | | |728 034 000 |533 196 000 | |3b. Državljanstvo |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Skupaj | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Razlika do zgornje meje[5] | | |19 123 000 | | | |19 123 000 | | | 4. EU KOT GLOBALNI AKTER[6] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Razlika do zgornje meje | | | –70 000 000 | | | | –70 000 000 | | | 5. UPRAVA[7] |7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Razlika do zgornje meje | | | 173 139 765 | | | | 173 139 765 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Razlika do zgornje meje | | |3 692 561 532 | 9 650 459 388 | | |3 692 561 532 | 9 650 459 388 | |

[1] UL L 248, 16.9.2002, str. 1.

[2] UL L 390, 30.12.2006, str. 1.

[3] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002).

[4] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a.

[5] Vključeni znesek Solidarnostnega sklada Evropske unije se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[6] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč.

[7] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR pri prispevkih osebja za pokojninsko shemo.